Nezavisne novine
<s>Nezavisne novine su dnevni list koji izlazi u Banjoj Luci, a distribuira se na tržište u cijeloj Bosni i Hercegovini i dijelovima regiona.</s>

<s>Dio su banjalučke medijske kompanije „Dnevne nezavisne novine“.</s><s>U okviru kompanije postoje: Nezavisne novine, Nes Radio, Radio Nes Kastra i internet portal.</s>

<s>Istorijat 
Kompanija je osnovana 1995. godine uz pomoć Stejt departmenta posredstvom agencije USAID.</s><s>Osnivač je Željko Kopanja, a prvi direktor je bio Goran Dodik, brat Milorada Dodika.</s>

<s>Za glavnu i odgovornu urednicu „Nezavisnih“ početkom 2014. godine imenovana je Gordana Milinković.</s><s>Ona je na toj poziciji zamijenila Borjanu Radmanović Petrović, ćerku člana Predsjedništva BiH Nebojše Radmanovića, koja je postavljena za glavnu i odgovornu urednicu Glasa Srpske.</s>

<s>Sjedište kompanije se nalazi u ulici Braće Pištaljića, naselje Lazarevo u Banjoj Luci .</s>

<s>Izbor ličnosti godine 
Ovo je tradicionalna manifestacija u organizaciji "Nezavisnih novina".</s><s>Pokrenuta je 2003. godine.</s><s>Na ovoj manifestaciji čitaoci nezavisnih novina biraju: najboljeg ministra u Vladi Republike Srpske, najboljeg ministra u Vladi Federacije BiH te privrednik i novinar koji su obilježili godinu na izmaku.</s><s>A kao kulminacija izbora, proglašava se "Ličnost godine", koja je svojim radom i djelima obilježila godinu.</s>

<s>Manifestacija se održava potkraj mjeseca decembra, u banjalučkom hotelu "Bosna", a medijski pokrovitelj je Radio-televizija Republike Srpske.</s><s>Gosti manifestacije do sada su bili istaknuti politički lideri BiH i regiona, druge javne ličnosti iz zemlje i regiona, veliki broj akreditovanih ambasadora u BiH, vodeći ljudi međunarodnih institucija u BiH i drugi.</s><s>Do sada su za "Ličnost godine" između ostalih proglašavani: Miroslav Lajčak, Tanja Fajon, Rafi Gregorijan, Milorad Dodik, Ivo Josipović, Novak Đoković, Sulejman Tihić, Boris Tadić i mnogi drugi.</s>

<s>Izbor najboljeg sportiste BiH 
"Nezavisne novine" su uz BHRT suorganizator manifestacije - Izbor najboljeg sportiste BiH.</s><s>Ovo je najrelevantnija manifestacija ovakve vrste u Bosni i Hercegovini.</s><s>Održava se od 2001. godine.</s><s>Termin održavanja je po pravilu sredina decembra, u sarajevskom hotelu "Holiday".</s><s>Medijski pokrovitelji su: BHT, RTRS i FTV.</s><s>A partenr manifestacije Olimpijski komitet BiH.</s>

<s>Atentat na Željka Kopanju 
Željko Kopanja rođen je 1954. u Kotor Varoši, završio Ekonomski fakultet a novinarsku karijeru započeo je u Glasu Srpske.</s><s>Za vrijeme rata u Bosni i Hercegovini radio je i kao novinar beogradskog nedjeljnika "Telegraf", gdje je objavljivoa tekstove o kriminalnim radnjama tadašnje vlasti RS.</s><s>Nakon rata u Banjoj Luci osniva dnevni list "Nezavisne novine" koji kritički piše o vladavini Srpske demokratske stranke (SDS) u Republici Srpskoj ali i o režimu bivšeg jugoslovenskog predsjednika Slobodana Miloševića.</s><s>Tokom 1999. godine "Nezavisne novine" pišu i o ratnim zločinima koje su srpske paravojne snage počinile u ratu u BiH, nakon čega su na Kopanjinu adresu počela da stižu prijeteća pisma.</s><s>Nekoliko mjeseci kasnije prijetnje su realizovane kada je pod Kopanjin automobil podmetnuta eksplozivna naprava.</s><s>Ljekari su se borili za njegov život, bio je klinički mrtav a na kraju je preživio ali su mu amputirane obje noge.</s><s>Počinioci atentata do danas nisu otkriveni.</s><s>Dobitnik je između ostalog, nagrada: Komisije za zaštitu novinara iz Njujorka, Udruženja pisaca iz Norveške, Srpske riječi iz Beograda i Udruženja novinara iz Italije.</s>

<s>Vidi još 
 Lazarevo (Banja Luka)
 Glas Srpske
 Alternativna televizija
 Radio-televizija Republike Srpske
 Big radio
 Nes radio
 Radio Nes Kastra</s>

<s>Izvori</s>

<s>Spoljašnje veze 
 Nezavisnih novina</s>

<s>Nastanci 1995.</s><s>Novine u Bosni i Hercegovini
Dnevne novine
Kultura Republike Srpske
Banja Luka</s>

